CELEX: 32017R0209
Language: hr
Date: 2017-02-02 00:00:00
Title: Provedbena uredba Komisije (EU) 2017/209 оd 2. veljače 2017. o razvrstavanju određene robe u kombiniranu nomenklaturu

8.2.2017   
               
               
                  HR
               
               
                  Službeni list Europske unije
               
               
                  L 33/16
               
            PROVEDBENA UREDBA KOMISIJE (EU) 2017/209
      оd 2. veljače 2017.
      o razvrstavanju određene robe u kombiniranu nomenklaturu
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
      budući da:
      
                  (1)
               
               
                  Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.
               
            
                  (2)
               
               
                  Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
               
            
                  (3)
               
               
                  U skladu s navedenim općim pravilima, robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).
               
            
                  (4)
               
               
                  Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
               
            
                  (5)
               
               
                  Mjere predviđene u ovoj Uredbi u skladu su s mišljenjem Odbora za carinski zakonik,
               
            DONIJELA JE OVU UREDBU:
      Članak 1.
      Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
      Članak 2.
      U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 2. veljače 2017.
         
            
               Za Komisiju,
            
            
               u ime predsjednika,
            
            Stephen QUEST
            
               Glavni direktor
            
            
               Glavna uprava za oporezivanje i carinsku uniju
            
         
      
      
         (1)  SL L 269, 10.10.2013., str. 1.
      
      
         (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).
      
         PRILOG
         
                     Opis robe
                  
                  
                     Razvrstavanje
                     (Oznaka KN)
                  
                  
                     Obrazloženje
                  
               
                     (1)
                  
                  
                     (2)
                  
                  
                     (3)
                  
               
                     Tri proizvoda pakirana zajedno za maloprodaju:
                     
                                 (a)
                              
                              
                                 blok za zabilješke koji se sastoji od približno 75 praznih listova papira (na poleđini lista navedeni su podaci za kontakt radi zamjene bloka), veličine približno 8 × 14 cm. Listovi su na vrhu spojeni ljepilom i perforirani kako bi se omogućilo otkidanje pojedinačnih listova. Poleđina i mali dio naličja prekriveni su kartonom;
                              
                           
                                 (b)
                              
                              
                                 držač bloka za zabilješke veličine približno 32 × 10 cm, od plastične mase iznutra pojačane kartonom. Kartonski dio bloka umetnut je u usjek u držaču. Držač, koji se može preklopiti radi pokrivanja bloka, uključuje i džep od prozirne plastične mase u gornjem dijelu i omču od elastičnog tekstilnog materijala koja drži kemijsku olovku;
                              
                           
                                 (c)
                              
                              
                                 uska kemijska olovka od plastične mase, duljine približno 10 cm, umeće se u tekstilnu omču.
                              
                           Vidjeti sliku (*1).
                  
                  
                     4820 10 30 
                  
                  
                     Razvrstavanje se utvrđuje u skladu s općim pravilima 1, 3 (b) i 6 za tumačenje kombinirane nomenklature i tekstom oznaka KN 4820 , 4820 10  i 4820 10 30 .
                     Proizvodi čine robu pripremljenu u setovima za maloprodaju u smislu Općeg pravila 3(b). Blok ima bitnu ulogu u pogledu uporabe seta, a to je osigurati papir za pisanje za sitne zabilješke ili poruke. Držač je samo neka vrsta omota kojom se blok zaštićuje od prljanja i oštećenja. S obzirom na njezina objektivna svojstva (veličinu, dizajn i vrijednost), plastična kemijska olovka ne čini bitan sastavni dio seta. Za pisanje u blok mogla bi se upotrijebiti bilo kakva druga (kemijska) olovka. Stoga blok daje setu njegovu bitnu značajku.
                     Blok za zabilješke razvrstava se u tarifni broj 4820 , koji obuhvaća sve vrste podsjetnika i blokova za zabilješke (vidjeti Objašnjenja Harmoniziranog sustava uz tarifni broj 4820 , prvi stavak, (1)).
                     Set se stoga razvrstava u oznaku KN 4820 10 30  kao „podsjetnici, blokovi za pisanje i memorandum blokovi”.
                  
               
            (*1)  Slika je samo informativne naravi.